cyanic-selkie/wikianc huggingface dataset:
Jaakko Valtanen
Jaakko Valtanen (s. 9. helmikuuta 1925 Hämeenlinna) on suomalainen rannikkotykistön upseeri ja sotilas, joka toimi Puolustusvoimain komentajana 12. lokakuuta 1983 – 28. helmikuuta 1990. Sotilasarvoltaan hän on kenraali.
Ura
Valtanen valmistui ylioppilaaksi vuonna 1945 Helsingin Normaalilyseosta. Talvisotaan hän osallistui 15-vuotiaana vapaaehtoisena lähettinä ja radiomiehenä Turun lohkolla. Jatkosodassa hän toimi radioaliupseerina ja tykistöupseerina Karjalankannaksella sekä itäisen Suomenlahden linnakkeilla.
Vuonna 1960 Valtanen määrättiin vain 35-vuotiaana silloisen puolustusvoimain komentajan, jalkaväenkenraali Sakari Simeliuksen adjutantiksi. Tässä tehtävässä hän sai mahdollisuuden osallistua tiedotustoiminnan kehittämiseen painottaen maanpuolustustahdon merkitystä ja muun muassa olla mukana Ruotuväki-lehden perustamisessa. Valtanen kehitti merkittävästi puolustusvoimien tiedotusta toimiessaan Pääesikunnan tiedotusosaston päällikkönä vuosina 1967–1969.
Erik Punainen
Erik Punainen (,, 950–1003) oli viikinki, joka tarun mukaan perusti Grönlannin ensimmäisen skandinaavisen asutuksensa. Hän sai lisänimensä punaisen partansa takia; isänsä Þorvaldrin mukaan häntä nimitetään myös Erik Torvaldssoniksi. Erik syntyi Lounais-Norjassa. Noin vuonna 960 hänen isänsä joutui pakenemaan maasta tapposyytteiden takia. Perhe muutti Islantiin. Sieltä Erik puolestaan joutui lähtemään maanpakoon noin vuonna 982 samantapaisten syytteiden takia.
Jaakko Valtanen
Ura
Suomen sotilaspsykologisen seuran puheenjohtajana Valtanen toimi vuosina 1967–1970 ja Suomen sotilassosiologisen seuran puheenjohtajana 1993–1994. Valtakunnallisten maanpuolustuskurssien johtajaksi Valtanen määrättiin vuonna 1970. Hän kehitti 1960-luvulta lähtien aktiivisesti henkisen maanpuolustuksen järjestelyjä Suomessa. Henkisen maanpuolustuksen komitean sihteerinä hän toimi vuosina 1960–1963 ja edelleen vuodesta 1963 Henkisen maanpuolustuksen suunnittelukunnan (HMS) jäsenenä vuoteen 1975, Maanpuolustustiedotuksen suunnittelukunnan (MTS) jäsenenä vuosina 1976–1981, Puolustuslaitoskomitean varapuheenjohtajana vuosina 1972–1976 sekä kolmannen parlamentaarisen puolustuskomitean pysyvänä asiantuntijana vuosina 1979–1981. Upseerijärjestöjen johtotehtävissä hän oli Kadettikunnan hallituksen ja valtuuskunnan jäsen vuosina 1955–1965 sekä Upseeriliiton hallituksen jäsen vuosina 1955–1958, varapuheenjohtaja vuonna 1972 ja puheenjohtaja vuosina 1973–1975.
Erik Punainen
Saagojen mukaan Erik retkeili kolme vuotta pitkin Islannin länsipuolelta löytämänsä maan rannikkoa, ja palattuaan antoi sille nimen Grönlanti, vihreä maa. Vietettyään talven Islannissa Erik keräsi joukon uudisasukkaita ja muutti Grönlantiin vuonna 985. Uudisasutus kasvoi yli 3 000-päiseksi ja menestyi hyvin, ja Erikin asema sekä vaikutusvalta kasvoivat. Erik löysi poikansa Leif Erikssonin kanssa Viinimaan, jonka katsotaan olevan Newfoundland. Vuonna 1002 tullut uudisasukkaiden joukko toi mukanaan kulkutauteja. Skandinaavisperäinen asutus sinnitteli 1400-luvun pieneen jääkauteen asti.
Erikillä oli tytär ja neljä poikaa, joista kuuluisin oli Leif Eriksson.
Jaakko Valtanen
Ura
Kenraali Valtanen on poikkeuksellinen upseeri siinä mielessä, että hänen toiminnassaan korostui työskentely kansakunnan maanpuolustustahdon hyväksi korkeiden komentaja- ja johtotehtävien ohella. 1960-luvun alkupuolella, rauhanliikkeen nousukaudella, silloinen majuri Jaakko Valtanen oli usein erilaisissa keskustelutilaisuuksissa rohkeasti esittämässä näkemyksiään asevelvollisuuden ja maanpuolustuksen tarpeellisuudesta.
Kunniamerkit
Jaakko Valtanen on saanut lisäksi monia muita kotimaisia ja ulkomaisia kunnia- ja ansiomerkkejä. Hän sai Suomalaisuuden liiton kunniajäsenyyden vuonna 1986 ja Suomen Reserviupseeriliitto kutsui Valtasen kunniajäsenekseen vuonna 2016.
Valtteri Arstila
Pekka Valtteri Arstila (s. 1974) on suomalainen filosofi, joka toimii filosofian professorina Turun yliopistossa. Hän väitteli filosofian tohtoriksi Turun yliopistossa vuonna 2005. Hän on myös teoreettisen filosofian dosentti Helsingin yliopistossa.
Arstila on erikoistunut mielenfilosofiaan. Hän on tutkinut esimerkiksi ajan kokemisen subjektiivisuutta.
Beethovenin viides
Beethovenin viides on vuonna 2003 julkaistu yhdysvaltalainen elokuva. Elokuva on Beethoven-elokuvasarjan viides osa.
The Legend of Zelda: Breath of the Wild
The Legend of Zelda: Breath of the Wild on Nintendon kehittämä ja julkaisema toimintaseikkailupeli, joka julkaistiin Wii U- ja Nintendo Switch -pelikonsoleille 3. maaliskuuta 2017. Se on The Legend of Zelda -pelisarjan 19. osa ja ensimmäinen peli, joka on kehitetty alusta alkaen teräväpiirtografiikkaa hyödyntäväksi. Pelissä on avoin pelimaailma.
Peli julkistettiin ensi kerran vuonna 2013, ja se piti alun perin julkaista vuonna 2015.
Pelaaminen
Breath of the Wildin pelaaminen eroaa pelisarjan aiemmista osista huomattavasti, sillä peli sijoittuu avoimeen pelimaailmaan, joka on arviolta kaksitoista kertaa Twilight Princessin pelimaailmaa suurempi. Alkuperäisen The Legend of Zeldan (1986) hengessä pelaajalle ei anneta aluksi juurikaan ohjeita vaan hän voi aloittaa vapaasti pelimaailman tutkimisen omassa tahdissaan. Esimerkiksi luolastoja voi suorittaa haluamassaan järjestyksessä. Breath of the Wild tuo pelisarjaan uutena asiana fysiikkamoottorin, joka mahdollistaa pulmanratkaisun eri tavoilla yhden ainoan ratkaisun sijaan. Fysiikkamoottorin lisäksi pelissä on "kemiamoottori", joka määrittelee pelin maailman esineille ja objekteille fysikaaliset ominaisuudet ja hallitsee, miten ne toimivat pelaajan ja toistensa kanssa. Pelaaja voi suoraan mennä Hyrulen linnaan taistelemaan Ganonia vastaan ilman että hän on välttämättä tehnyt mitään pelin tehtävistä tai vapauttanut yhtään neljästä Divine Beast -kolossista, joka on yksi pelin tärkeimmistä tavoitteista. Jos pelaaja vapauttaa kaikki Divine Beastit, he vahingoittavat Ganonia lopputaistelussa ja Ganon menettää puolet elämästään.
Pelaaja ohjaa Link-nimistä hahmoa, joka voi hyppiä ja kiipeillä. Juokseminen ja kiipeily kuitenkin kuluttavat energiaa, joten pelaajan tulee huilata hetken ennen kuin se täyttyy. Ympäristöstä voi löytää erilaisia lyömä- ja jousiaseita, kilpiä ja vaatetusta. Poimituista raaka-aineista voi laittaa ruokaa, joka palauttaa Linkin voimia. Pelaajan on mahdollista myös kesyttää hevonen ja ratsastaa sillä. Pelaaja voi myös suorittaa päätarinan lisäksi sivutehtäviä.
Pelissä on yhteensä 120 Shrine- luolastoa (tarkalleen ottaen DLC 1 ja 2 versioissa 137 Shrine-luolastoa yhteensä), joissa pelaajan on määrä ratkaista ongelmia, tai taistella vihollista vastaan. Sivutehtävät ovat myös osa luolastoja, jossa täytyy ratkoa pulma avatakseen luolaston. Ympäri Hyrulea voi myös tavata harmonikkaa soittavan Kass- nimisen linnun, joka antaa pienen vihjeen luolaston avaamiseen (DLC versiossa Kassilla on tärkeä rooli). Suoritettuaan luolaston hänet palkitaan yhdellä Spirit Orb -kappaleella. Jos pelaaja kerää kaikki neljä kappaletta, hän voi toivoa niillä joko yhden uuden lisäelämän tai nostaa energiamittariaan, jolloin juokseminen ja kiipeily kestävät pidempään.
Aiemmista peleistä tuttu Master Sword on mukana, ja sen löytää tuttuun tapaan Kadonneet metsät- alueelta. Tämän avaaminen on erilainen kuin muissa peleissä. Sen avaaminen tarvitsee vähintään 13 sydäntä. Miekalla ei ole tekemistä tarinan kanssa, mutta sitä voi käyttää rajoitetusti kunnes se kuluu ja tarvitsee aikaa energian täyttöön. Miekka tepsii enemmän Guardian- vihollisiin, jotka kärsivät enemmän vahinkoa Master Swordista kuin muista perusaseista.
Twilight Princess HD:n yhteydessä julkaistu Wolf Link-Amiibo on yhteensopiva Breath of the Wildin kanssa. Amiibon aktivointi lisää peliin Linkin kumppaniksi susi-Linkin, joka hyökkäilee vihollisten kimppuun ja metsästää Linkin kanssa.
Juoni
Peli alkaa pienestä luolasta kun Link herää sadan vuoden unen jälkeen outoon ääneen. Hän saa käsiinsä Sheikah-laatan, jota tarvitaan seikkailun aikana. Astuttuaan ulos Link tapaa nuotion äärellä vanhan miehen, jota hän ei muista. Link matkaa lähellä olevaan rakennelmaan, joka aktivoituaan paljastuu muinaiseksi Sheikah-torniksi, ja aktivoi hänen Sheikah-laatassaan olevaan tyhjään karttaan vastaavan sijainnin. Tornista laskeuduttuaan Link kohtaa jälleen vanhan miehen, joka ilmestyy paikalle laskuvarjon kanssa ja lupaa antaa Linkille oman laskuvarjon, mikäli hän kerää jokaisesta alueen Shrine-luolastosta neljä Spirit Ord -kappaletta. Kun Link on kerännyt kappaleet, hän matkaa temppelille, jonka tornissa vanha mies odottaa häntä. Mies paljastuu Zeldan kuolleeksi isäksi, Hyrulen kuninkaan haamuksi. Hän kertoo Linkille ajasta sata vuotta ennen pelin tapahtumia, ja siitä kuinka Hyrulen linna joutui pahantahtoisen Ganonin kynsiin.
Link saa tehtäväkseen matkata Kakarikon kylään tapaamaan Impa-nimistä naista, joka antaa Linkille tehtäväkseen vapauttaa neljä Divine Beast -nimistä olentoa Ganonin hallusta ja kerätä myös Master Sword -miekan. Divine Beastit sijaitsevat eri puolilla karttaa, ja pelaajan täytyy matkustaa pitkiäkin matkoja. Pelaajan täytyy ottaa Divine Beast -niminen kone haltuunsa, ja vapauttaa konetta hallitseva olento. Pelaajan tulee myös matkustaa eri puolille Hyrulen maata etsien paikkoja, joiden kuvia on tallennettu Sheikah-laattaan. Näissä paikoissa Linkin muistot vähitellen palautuvat.
Kehitys
Pelin tuottaja Eiji Aonuma on todennut halunneensa pohtia Zelda-pelien totunnaisia ominaisuuksia uudelleen ja tehdä pelin, jossa niitä rikottaisiin. Tätä pyrittiin kokeilemaan pelissä The Legend of Zelda: A Link Between Worlds, joka oli rakenteeltaan sarjan edellisiä osia vähemmän lineaarinen. Kun esimerkiksi pelisarjan edellinen konsoliosa Skyward Sword oli suoraviivainen ja pelaaja seurasi tiettyä polkua, Breath of the Wildin loppuvastuksen voi halutessaan päihittää heti pelin alussa ja luolastoja suorittaa haluamassaan järjestyksessä. Peli on myös sarjan ensimmäinen osa, joka sisältää ääninäyttelyä. Link pysyy kuitenkin edelleen hiljaisena päähahmona. Aonuman mukaan pelaajan on vaikea samaistua hahmoon, mikäli hahmo sanoo jotakin, josta pelaaja on eri mieltä.
Rotax 912
Rotax 912 on itävaltalaisen Rotaxin valmistama lentokonemoottori. Moottori on tyypiltään vapaastihengittävä, ilma- ja vesijäähdytteinen 4-sylinterinen mäntämoottori. Sitä käytetään erityisesti ultrakeveissä lentokoneissa.
Moottorista on neljä versiota:
Ensimmäiset Rotax 912:t olivat 80 hevosvoimaisia. Ensimmäisenä 912A tuli käyttöön Diamond Aircraftin Diamond DA20 A1 Katana-koneeseen.
Moottorin melutaso on huomattavasti alempi kuin aiempien lentomoottoreiden.
The Legend of Zelda: Breath of the Wild
Kehitys
Peli oli tarkoitus saada valmiiksi vuonna 2016, mutta kehitys viivästyi, sillä kehittäjillä oli ongelmia fysiikkamoottorin kanssa. Kehityksen aikana pelistä päätettiin tehdä versio myös Nintendon seuraavalle konsolille, Nintendo Switchille. Eiji Aonuman mukaan molemmissa versioissa on sama sisältö. Peli ei vaadi Wii U:n näytöllistä peliohjainta toimiakseen.
Reggie Fils-Aimen mukaan Breath of the Wild jää viimeiseksi peliksi, jonka Nintendo kehitti Wii U:lle.
Wii U- ja Switch-versioissa on sama sisältö ja kuvataajuus (30 fps), mutta Switch-versiossa on laadukkaammat äänet ja televisioon kytkettynä resoluutio on 900 p. Wii U -versiossa resoluutio on 720 p ja peli vaatii 3 Gt:n asennuksen.
Ennen julkaisua
thumb|Breath of the Wild ensi kertaa esiteltiin 2016 E3-messuilla Vuoden 2016 E3-messuilla pelin demo sai myönteisen vastaanoton, ja muun muassa IGN valitsi sen messujen parhaaksi peliksi. Brandwatchin mukaan Breath of the Wild oli messujen puhutuin peli sosiaalisessa mediassa.
Breath of the Wild sai pääpalkinnon vuoden 2016 Gamescom-messuilla ja se palkittiin odotetuimpana pelinä Game Awards 2016 -tapahtumassa.
Julkaisussa
Breath of the Wild sai julkaisussa ylistävät arviot kansainväliseltä medialta. Metacritic-sivuston laskema painotettu keskiarvo valikoiduista 67 arvostelusta on 98/100. Edge-lehti antoi Breath of the Wildille arvosanan 10/10. Arvostelussa todettiin, että peli saattaisi jopa syrjäyttää Ocarina of Timen pelisarjan parhaana teoksena. Famitsū antoi pelille täydet 40/40 pistettä.
Palkinnot
Peli on voittanut The Game Awards -palkinnon vuoden pelin (Game of the Year) kategoriassa. Peli on voittanut Golden Joystick Awards -palkinnon Ultimate Game of the Year kategoriassa.
Myynti
Peli on myynyt yhteensä 1,3 miljoonaa yksikköä maaliskuun aikana Wii U:lle ja Nintendo Switchille.
Jatko-osa
13. syyskuuta 2022 esitetyssä Nintendo Direct -lähetyksessä paljastettiin jatko-osan olevan The Legend of Zelda: Tears of the Kingdom ja julkaisun tapahtuvan 12. toukokuuta 2023.
Ranskan 7. panssariprikaati
7. panssariprikaati on Ranskan maavoimien panssariyhtymä, joka ylläpitää vuonna 1955 perustetun 7.  mekanisoidun divisioonan perinteitä.
Historia
Vuoden 1999 Ranskan maavoimia uudelleen organisoitaessa divisioonasta muodostettiin 1. elokuuta 7. panssariprikaati. Se on osallistunut lokakuusta 2008 helmikuuhun 2009 Kosovossa operaatio Trindentiin, kesäkuusta lokakuuhun 2009 Afganistanissa operaatio Pamiriin ja helmikuusta kesäkuuhun 2010 Norsunluurannikolla operaatio Licorneen. Lokakuusta 2012 alkaen prikaatin joukot ovat palvelleet vuorollaan Afganistaniin sijoitettussa taisteluosasto La Fayettessa.
Kokoonpano
Prikaatiin, joka on liitetty 1. divisioonaan, kuului vuonna 2016 seitsemän rykmenttiä (pataljoonaa) :
Fellinin raitiotie
Fellinin raitiotie on Jukka Pakkasen vuonna 2004 ilmestynyt romaani. Teoksen julkaisi Like.
Frankfurtin vapaakaupunki
pienoiskuva|Frankfurt vuonna 1816. Frankfurtin vapaakaupunki oli Frankfurt am Mainin kaupungista muodostunut kaupunkivaltio nykyisen Saksan alueella. Se oli olemassa vuosina 1372–1806 valtakunnankaupungin asemalla. Vuosina 1806–1813 kaupunki oli Reinin liiton pääkaupunki. Vapaakaupunki perustettiin uudelleen vuonna 1815. Se lakkasi olemasta, kun alue liitettiin vuonna 1866 Preussin kuningaskuntaan.
Bruce-mitali
Catherine Wolfe Bruce -kultamitali on Astronomical Society of the Pacificin vuosittain jakama palkinto ansiokkaasta työstä tähtitieteen hyväksi. Palkinto on nimetty Catherine Wolfe Brucen mukaan.
Mitalin saajat ovat :
Timo Tuhkanen
Timo Tuhkanen (s. 1983 Masqat, Oman) on suomalainen säveltäjä, kitaristi, lyömäsoittaja, runoilija, kääntäjä ja visuaalinen taiteilija. Vuosina 2005–2009 hän opiskeli sävellystä Lontoossa Brunel Universityssä, jossa hänen opettajinaan olivat Richard Barrett, Christopher Fox, Peter Wiegold, pianisti Sarah Nicolls, Bob Gilmore, John Croft, kitaristi James Pusey ja rumpali Jim Fleeman. Muita taiteellisia vaikuttajia Lontoossa, niin mestarikursseillaan kuin luennoillaan, olivat Stelarc, Rosemary Butcher, jonka oppilaan Katie Keeblen kanssa hän teki mittavaa yhteistyötä, Christophe Felley, Johannes Birringer, Tom Johnson, ja Chaya Czernowin.
Vuonna 2008 hän oli mukana London Sinfoniettan Culture Collective projektissa, kuraattorina ja esiintyjänä, Mira Calix'n johdolla Royal Festival Hall Spirit Levelissä, ilta radioitiin suorana BBC Radio 3n Hear & Now -ohjelmana. Hän on Pteron Press -multimediapainon perustaja ja editoija, ja on ympäristö-taideyhteisö LARU:n ja Korvat auki -yhdistyksen jäsen. Hän on julkaissut niin runokirjoja kuin valokuvakirjoja. Hän ja Jukka-Pekka Kervinen muodostavat Bedlamites Dancing -duon. Hän on myös esiintynyt runsaasti niin Lontoossa kuin Suomessakin: Amadeus Hallissa, Siobhan Davies Dance Studiossa, kuin TEAK Live Art Festivaalissa, useasti Tuntemattoman Musiikin Clubilla, ja Taiteiden yö 2011 -tapahtumassa Jukka Male Museossa, Brunel New Noise on soittanut hänen teoksiaan, ja hän on esiintynyt heidän kanssaan Canterbury Jazz Festivaaleilla. Hän on myös opiskellut pohjoisintialaista klassista musiikkia Nurit Oferin kanssa.
Hänet löytää myös monella pseudonyymillä, esim. Majakkakoski, Erikoistapaushavaintoja, ME.™, Killing Frank Nab. Hän säveltää musiikkia niin oopperoista ja sinfonia/kamariorkesteri töistä soolomusiikkiin ja elektronisiin töihin ja autonomisiin tietokoneohjelmiin, käyttäen usein kehittämäänsä "fractonal"-järjestelmää.
Isointiaanikoira
Isointiaanikoira on sukupuuttoon kuollut pohjoisamerikkalais-karibialainen koirarotu.
Ulkonäkö
Isointiaanikoira muistutti hoikkarakenteista sutta. Väritys oli valkoinen, punaruskea, musta tai mustavalkoinen.
Alkuperä
Rotua esiintyi laajoilla alueilla Pohjois-Amerikkaa: sitä syötiin napapiirin eteläpuolella, Amerikan itäisillä metsämailla, Pohjois-Amerikan kaakkoisosissa ja Karibialla. Kristoffer Kolumbus kirjoitti siitä vuonna 1492 ja espanjalainen tutkimusmatkailija Oviedo vuonna 1535. Jälkimmäisen mukaan se oli yleinen ruokalaji Karibian saarilla ja kokeiltuaan sitä hän kuvaili sitä lampaan makuiseksi. Koirat halkaistiin kahtia selkärangasta ja paistettiin toiselta puolelta. Yltäkylläisyyden aikoihin koiranlihaa pidettiin ylellisenä ruokana, jota säilytettiin suuria juhlia varten – mahdollisesti siksi, että rotua arvostettiin myös muissa tehtävissä eli metsästyskoirana ja kuorman vetäjänä. Kun lihasta oli puutetta, sitä syötiin kuitenkin erittäin usein.
Markus Büchel
Markus Büchel (14. toukokuuta 1959 – 9. heinäkuuta 2013) oli Liechtensteinin pääministeri 26. toukokuuta – 15. joulukuuta 1993. Hänen runsaan puolen vuoden mittainen hallituksensa oli Liechtensteinin tähän mennessä lyhytikäisin.
Pääministerikausi
Edistyksellisen kansanpuolueen (FBP) Markus Büchel valittiin helmikuussa 1993 pidettyjen maapäivävaalien jälkeen pääministeriksi.
12. toukokuuta pitämässään puheessa ruhtinas Hans Adam II ilmoitti suunnittelevansa virkanimityslainmuutosehdotusta, että ruhtinaalle annettaisiin oikeus virkamiesten ja tuomarien nimittämiseen. Vastavuoroisesti kansalle annettaisiin oikeus kansanäänestyksellä erottaa ruhtinas ja lakkauttaa monarkia. 24. kesäkuuta Büchelin hallitus ilmoitti, ettei se näe todellista eikä laillista perustetta pykälän monarkian lakkauttamisesta kirjaamiselle lakiin. 15. syyskuuta erityisistunnossa Landtag esitti epäluottamuslauseen juuri sata päivää virassa olleelle Büchelille ja pyysi ruhtinasta vapauttamaan hänet tehtävästään. Ruhtinas kieltäytyi erottamasta Bücheliä ja vastasiirtona hajottikin Landtagin ”tuntuvasta syystä”. Büchel sai jatkaa pääministerinä uuden hallituksen muodostamiseen joulukuussa saakka.
24. lokakuuta pidetyissä vaaleissa Isänmaallinen liitto (VU) sai Mario Frick pääministeriehdokkaanaan selvän enemmistön maapäivillä. VU ja FBP muodostivat Büchelin toistaiseksi johtaman koalition.
Myöhemmin syksyllä ruhtinas virallisti ehdotuksensa, kuten oli toukokuussa puheessaan ilmoittanut. 6. joulukuuta ehdotus astui voimaan sen jälkeen, kun pääministeri Büchel oli allekirjoittanut sen ennen kuin Landtag oli ehtinyt edes neuvotella asiasta. Pian esitettiin välikysymys, jonka mukaan uuden lain tietyt kohdat ovat perustuslaillisesti kyseenalaisia. Büchelin hallitus kaatui, ja uusi Mario Frickin johtama hallitus hylkäsi ruhtinaan lakiesityksen seuraavana keväänä.
Muu ura
Vuosina 1987–1999 Büchel kuului Ruggellin kunnanvaltuustoon, jonka varapuheenjohtaja hän oli 1991–1999. Vuosina 2000–2003 hän toimi FBP:n varapuheenjohtajana. Vuosina 2001–2009 Büchel oli edustajana maapäivillä, ja 2003 hänet valittiin FBP:n maapäiväryhmän puheenjohtajaksi.
Ammatiltaan diplomi-insinööri Markus Büchel oli henkilöstönvälitystoimisto ThyssenKrupp Prestan johtaja.
Valajaskosken vesivoimalaitos
Valajaskosken voimalaitos on Kemijoki Oy:n omistama vesivoimalaitos Kemijoessa Rovaniemellä noin 15 kilometriä kaupungista alavirtaan eli etelään.
Voimala
Voimalan alueella on maapatoa 370 metriä, korkeimmillaan 26 metriä, sekä betonipatoa 158 metriä. Voimalapadossa on neljä tulva-aukkoa. Voimalan putouskorkeus on 11,5 metriä, ja siinä on kolme pystyakselista koneistoa. Niissä on Kaplan-turbiinit, jotka tuottavat tehoa yhteensä 101 MW eli kukin 33,6 MW. Koneistot peruskorjattiin vuosina 2001–2003. Peruskorjauksen ja vuonna 2003 tehdyn perkauksen jälkeen voimalan teho nousi 31 MW. Koneistojen turbiinien juoksupyörän halkaisija on 6,756 metriä ja pyörimisnopeus 75 kierrosta minuutissa. Keskivesiolosuhteissa voimalan vuotuinen energiantuotto on 365 GWh, kun rakennusvirtaama on 1 050 m³ vettä sekunnissa.
Valmetin Rautpohjan tehdas Jyväskylästä toimitti voimalaitoksen patoon kolme patoluukua, joiden koko on 16*14,4 metriä ja yhden kooltaan 16*10,4 metriä. Ne olivat kaikkien aikojen suurimmat Rautpohjan tehtaan valmistamat voimalaitoksen patoluukut. Patoluukkujen valmistaminen lopetettiin tämän tilauksen jälkeen ja tehdas keskittyi pelkästään paperikoneiden valmistamiseen.
Patoallas
Valajaskosken voimalan altaan pinta-ala on 1 400 hehtaaria eli 14 km². Se on 13,1 kilometriä pitkä ja 9,8 kilometriä leveä. Järven rantaviivan pituus on 81 kilometriä. Patoaltaan vedenpinnan korkeus on 74,1 metriä mpy.
Historiaa
Voimalaitos valmistui vuosien 1957 ja 1960 välisenä aikana. Työvoimaa rakennustöissä oli enimmillään noin 1 400 henkeä. Voimalan suunnittelusta vastasi Imatran Voima Oy, arkkitehtina toimi Kai Blomstedt ja rakennustyömaan päällikkönä diplomi-insinööri Hemmo Arponen.
Vesistösuhteet
Järvi kuuluu Kemijoen vesistössä (vesistöaluetunnus 65) Ala-Kemijoen alueella (65.1) Petäjäskosken voimalaitoksen alueeseen (65.13), jonka Niskanperän alueella (65.132) patoallas sijaitsee.
Valajaskosken voimalan altaan alueella on 20 yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat Salmijärvi (128 ha), Harjulampi (43 ha) ja Keinuvuopaja (24 ha), joita erottaa joesta penger tai kannas. Rautiojärvi (22 ha) laskee altaaseen Paavonojaa myöten ja Mäntylampi (10 ha) Povariojaa myöten Illinvuopajaan.
Umaro Sissoco Embaló
Umaro Sissoco Embaló on guineabissaulainen poliitikko, joka on toiminut maansa pääministerinä ja sitten presidenttinä vuodestsa 2020.
Ennen poliittista uraansa Embaló kohosi sotilasurallaan kenraaliksi. Hänellä on läheisest välit naapurimaita hallitseviin kenraaleihin. Lokakuussa 2021 Embaló ilmoitti lopettaneensa maataan vaivanneen huumerikollisuuden.
Vaalikampanjassaan Embaló korosti mahdollisuuksiaan yhdistää kansaa. Hän on itse muslimi, mutta naimisissa kristityn naisen kanssa. Etniseltä taustaltaan hän on fulani, ja hänen äitinsä on kotoisin Malista.
Ray (Iran)
pienoiskuva|Ranskalaisen orientalistin Eugène Flandinin piirros raunioituneesta Raysta 1840 luvulla. Keskellä seldzukkihallitsija Tuğrul Begin hautatorni 1100-luvulta. pienoiskuva|Rayn maakunta Iranissa on maan pääkaupungin Teheranin tuntumassa. Shahr-e Rey (, "Rayn kaupunki") tai Ray (ری) on Reyn maakunnan pääkaupunki Teheranin provinssissa Iranissa. Aikaisemmin se oli itsenäinen kaupunki, mutta nykyisin se kuuluu suur-Teheranin metropolialueeseen yhtenä maan pääkaupungin alueista. Ray on maakunnan vanhin kaupunki, ja sillä on pitkä historia. Arabien, turkkilaisten ja mongolien invaasiot hävittivät vuorollaan kaupunkia, mutta siitä tuli uudelleen hallinnollinen keskus buijidien ja seldzukkien aikana.
Raysta on kotoisin monta historiallisesti merkittävää henkilöä, kuten persialainen alkemisti ja lääkäri Abu Bakr al-Razi (865–925), joka keskiajan Euroopassa tunnettiin nimellä Rhazes tai islamilainen teologi Fakhr al-Din al-Razi (1149–1210). Nimitys al-Razi viittaa heidän synnyinkaupunkiinsa ('kotoisin Raysta'). Islamilainen mu'taziliitti-teologi Abd al-Jabbar (k. 1024) toimi tuomarina Rayssa.
1800-luvun alussa Ray oli lähes autio vanhojen raunioiden kaupunki, joka sellaisena alkoi kiinnostaa eurooppalaisia arkeologeja. Nykyään se on teollisuuskaupunki, josta on nopea junayhteys Teheranin keskustaan.
Murilo
thumb|Murilo Murilo Endres (s. 3. toukokuuta 1981) on brasilialainen lentopalloilija. Hän on voittanut urallaan muun muassa maailmanmestaruuden, maailmanliigan, maailmancupin sekä Pan-Amerikan mestaruuden. Urheilulehti tituuleerasi Muriloa maailman parhaimpana lentopalloilijana kesällä 2011.
Nuoruusvuodet
Murilo aloitti lentopallouransa jo nuorena vanhemman veljensä innostamana. Hänen isoveljensä Gustavo Endres on myös lentopalloilija.
Brasilian superliiga
Murilo pelasi ensimmäisen kautensa Brasilian Superliigassa jo kaudella 1998-1999. Tuolloin hän oli vasta 17-vuotias. Joukkueena hänellä oli Banespa, jossa hän pelasi aina kauden 2003 loppuun saakka. Vuonna 2001 Murillo voitti yhdessä Brasilian nuorten maajoukkueen kanssa maailmanmestaruuden. Kausilla 2003-2005 Murilo pelasi Superliigaa Suzanon joukkueen riveissä. Tämän kauden jälkeen hän oli 23-vuotias ja sai lähteä pelaamaan ulkomaille.
Italian liiga
Murilo siirtyi odotetusti Italian A1-liigaan, jossa hänen uusi seuransa oli Vibo Valentia. Hän pelasi kauden verran Vibo Valentiassa, kunnes teki sopimuksen liigan menestyksekkäimmän joukkueen Pallavolo Modenan kanssa. Pallavolo Modenassa hän voitti ensimmäisen kautensa aikana CEV-Cupin hopeaa, sekä toisella kaudellaan Challenge Cupin mestaruuden. Hän teki jatkosopimuksen seuran kanssa myös kaudeksi 2008-2009.
Kauden 2009 jälkeen Murilo teki paluun kotimaansa pääsarjaan, kun hän allekirjoitti sopimuksen Fiesp SESIn kanssa.
A-maajoukkue
Brasilian miesten lentopallomaajoukkueessa Murilo teki ensiesiintymisensä vuonna 2005, jolloin hän voitti heti joukkueen mukana Lentopallon maailmanliigan. Nykyisin hän on noussut A-maajoukkueen runkopelaajaksi ja on voittanut kolmesti maailmanliigaan, maailmancupin sekä Etelä-Amerikan sekä Pan-Amerikan mestaruuden.
Vuonna 2010 Murilo voitti maailmanliigan ja maailmanmestaruuden, ja hänet valittiin MM-kisojen parhaaksi pelaajaksi.
Muuta
Murilon veli Gustavo Endres on myös lentopalloilija. Gustavo on pelannut muun muassa Italiassa Sisley Volleyn joukkueessa.
Panzerkampfwagen II
Panzerkampfwagen II (lyh. PzKpfw II) eli Sonderkraftfahrzeug 121 on natsi-Saksassa toisen maailmansodan edellä suunniteltu panssarivaunu. Se suunniteltiin Panzerkampfwagen III:n ja Panzerkampfwagen IV:n suunnittelutyön ja valmistuksen viivästyttyä.
Suunnittelu
Uudempien mallien viipyessä Panzer II:sta tilattiin suunnitelmat vuonna 1934. Kilpailuun osallistuivat Krupp, MAN, Henschel ja Daimler-Benz. Vaunu perustui Panzerkampfwagen I:n piirustuksiin, mutta oli suurempi ja siinä oli 20 millimetrin ilmatorjuntatykki. Valmistus alkoi vuonna 1935, mutta ensimmäinen vaunu toimitettiin vasta 18 kuukauden kuluttua. vasen|pienoiskuva|Panzerkampfwagen II Ausf. L ”Luchs” Panzer II -mallit A, B ja C oli panssaroitu 14 millimetrin teräslevyllä edestä, sivuilta ja takaa. Päällä ja alla oli 10 millimetrin panssari. Tämä ei riittänyt pysäyttämään kuin konekiväärin ammuksen. D-mallissa panssarointia lisättiin 30 millimetriin. Malli F:ssa oli 35 millimetrin panssarointi edessä ja 20 millimetriä sivulla.
Aseistuksena kaikissa malleissa oli 20 millimetrin KwK30 L/55 -tykki. Se perustui 20 millimetrin FlaK 30 -ilmatorjuntatykkiin ja pystyi 280 laukauksen tulinopeuteen minuutissa. Lisänä oli kaksi 7,92 millimetrin konekivääriä. Miehistöä oli kolme.
Kaikissa malleissa oli 140 hevosvoiman kuusisylinterinen bensiinikäyttöinen Maybach HL 62 TRM -moottori ja ZF-vaihteisto. Ensimmäisten mallien huippunopeus oli 40 km/h, D- ja E-mallit varustettiin Christie-tyyppisellä jousituksella ja paremmalla vaihteistolla, joka nosti nopeuden 55 km/h:iin tiellä, mutta maastossa nopeus oli hitaampi, joten F-malli palasi takaisin aikaisempaa lehtijousitukseen. Toimintamatka oli 200 kilometriä.
Mallit
Panzerkampfwagen II:n rungolle perustuvia vaunuja:
Ladybird Ladybird
Juoni
Elokuva näyttää päähenkilö Maggien elämänvaiheita takaumina hänen kertoessaan itsestään juuri tapaamalleen Jorgelle, samalla kun Jorge kertoo vain vähän omasta taustastaan. Itsekin äkkipikainen ja rääväsuinen Maggie on ajautunut väkivaltaisesta suhteesta toiseen ja saanut jokaisen lapsensa eri miehen kanssa. Maggie ja Jorge muuttavat yhteen ja saavat tyttären, mutta sekin otetaan heiltä pois, koska sosiaaliviranomaiset ovat luokitelleet Maggien epävakaaksi ja älyltään vajavaiseksi äidiksi. Myös seuraava tytär otetaan pois, ja katkeroituneen pariskunnan välit alkavat rakoilla. Elokuvan lopun teksti kuitenkin kertoo heidän saavan vielä kolme lasta, jotka he saavat pitää, mutta kahta ensimmäistä tytärtä he eivät saa tavata.
Vastaanotto ja myöhempi arvostus
Crissy Rock voitti Maggien roolistaan parhaan naispääosan palkinnon Berliinin elokuvajuhlilla. The New York Timesin kriitikot valitsivat Ladybirdin vuonna 2004 yhdeksi kaikkien aikojen tuhannesta parhaasta elokuvasta maailmassa.
Videopelivuosi 2005
Videopelivuosi 2005 käsittelee vuoden 2005 aikana julkaistuja videopelejä ja videopelimaailman merkittäviä tapahtumia.
Jumalattomuus (kirja)
Jumalattomuus on Jukka Pakkasen vuonna 2008 ilmestynyt mietelmäkirja. Teoksen julkaisi kristillinen kustantamo Kirjapaja.
Sony SMC-777
Sony SMC-777 oli Sonyn valmistama mikrotietokone, joka julkaistiin vuonna 1983. Tietokoneesta julkaistiin päivitetty malli SMC-777C vuonna 1984.
Tietokone oli suunnattu kotikäyttöön. Tietokoneen mukana tuli ohjelmointiin sopivia sovelluksia kuten BASIC, Assembler ja debuggeri. Laiitteessa oli 16 kilotavua ROM-muistia ja 38 kilotavua VRAM-muistia.
Brendan Rodgers
Brendan Rodgers (s. 26. tammikuuta 1973 Carnlough) on pohjoisirlantilainen jalkapallovalmentaja. Kesästä 2023 lähtien hän on toiminut Celticin päävalmentajana.
Ura
Rodgersin pelaajaura alkoi Pohjois-Irlannin Valioliigan Ballymena Unitedissa, josta siirtyi pian Readingiin. Hän ei kuitenkaan ehtinyt pelata yhtään liigaottelua ennen kuin hänen uransa päättyi 20-vuotiaana loukkaantumiseen.
Pelaajauran päätyttyä Rodgers ryhtyi valmentajaksi. Hän aloitti Readingin junioriakatemian valmentajana 1995 ja siirtyi Chelsean juniorijoukkueen valmentajaksi 2004 Jose Mourinhon houkuttelemana. Vuonna 2006 Rodgers nousi Chelsean reservijoukkueen päävalmentajaksi. Rodgers sai ensimmäisen varsinaisen päävalmentajapestinsä 2008, kun hän siirtyi Englannin mestaruussarjassa pelanneen Watfordin päävalmentajaksi. Vuonna 2009 Rodgers palkattiin Readingiin eronneen Steve Coppellin tilalle, mutta hän sai potkut jo joulukuussa. Kesällä 2010 Rodgersista tuli mestaruussarjan Swansea Cityn päävalmentaja ja ensimmäisellä kaudellaan hän johdatti seuran nousukarsintojen kautta Valioliigaan.
Kaudella 2011–2012 Swansea sijoittui Rodgersin johdolla 11. sijalle ja kauden päätteeksi Liverpool palkkasi hänet päävalmentajaksi Kenny Dalglishin tilalle. Rodgersin johdolla Liverpoolin kausi 2012–13 oli vielä vaisu ja joukkue sijoittui Valioliigassa seitsemänneksi. Kausi 2013–14 oli suurempi menestys, mutta seuran himoitsema pokaali jäi saamatta Poolin sijoituttua liigassa toiseksi. Seura pääsi kuitenkin mukaan Mestarien liigaan ensimmäistä kertaa sitten kauden 2009/10. Kausi 2014–15 sujui jälleen vaikeammin ja Liverpoolin kohtalona oli pudota Mestarien liigassa jo lohkovaiheessa, eikä Valioliigassakaan tullut kuudetta sijaa parempaa tulosta. Heikosti alkanut liigakausi 2015–16 johti lopulta Rodgersin potkuihin lokakuussa 2015.
Toukokuun lopussa 2016 Rodgers teki vuoden sopimuksen Skotlannin Valioliigan Celticin kanssa. Marraskuussa 2016 Rodgers voitti valmennusuransa ensimmäisen pokaalin, kun hän luotsasi Celticin Skotlannin liigacupin mestaruuteen. Loppuottelussa Celtic kaatoi Aberdeenin 3–0. Valioliigassa Celtic karkasi jo varhain pahimmilta kilpakumppaneiltaan ja varmisti mestaruuden peräti kahdeksan kierrosta ennen sarjan loppua. Mestaruuden ratkaisseessa ottelussa Celtic murskasi Heartsin 5–0. Liigakausi päättyi Celticin osalta voitokkaasti ja 2–0 kotivoitto viimeisessä ottelussa Heartsia vastaan varmisti Celticin tappiottoman kauden. Näin Rodgersin Celticistä tuli ensimmäinen skottiseura, joka on koskaan pelannut kaikki 38 liigaottelua ilman tappioita. Rodgersin debyyttikausi Celticissä huipentui tappiottomaan triplamestaruuteen, kun Celtic kukisti Skotlannin cupin loppuottelussa Aberdeenin 2–1.
Kaudella 2017/18 Celtic jatkoi vakuuttavaa menoaan Skotlannin liigassa. Marrasuun alussa 2017 seura rikkoi omissa nimissään olleen perättäisten tappiottomien otteluiden ennätyksen Britanniassa. Ennätys oli kestänyt 100 vuoden ajan. Tappiottomien otteluiden putki katkesi lopulta 69 otteluun joulukuun alussa, kun Celtic hävisi Heartsille. Celticin toinen ja Celticin seitsemäs perättäinen liigamestaruus Rodgersin alaisuudessa varmistui 29. huhtikuuta, kun arkkivihollinen Rangers FC kaatui murskaavasti 5-0. Skotlannin liigacupissa Celtic eteni jälleen loppuotteluun, jossa voitti Motherwellin 2-0. Mestarien liigassa Celtic oli vaisumpi ja voitti vain yhden alkulohko-otteluistan RSC Anderlechtiä vastaan, mutta eteni sen turvin Eurooppa-liigan pudotuspeleihin. Celticin tie katkesi kuitenkin ensimmäisellä pudotuspelikierroksella, kun Zenit oli parempi yhteismaalein 3-1.
Kaudella 2018/19 Celtic putosi Rodgersin alaisuudessa Mestarien liigassa jo karsinnoissa. Eurooppa-liigassa Celtic eteni jatkoon lohkovaiheesta, mutta putosi pudotuspelien 1. kierroksella Valencialle. Joulukuussa 2018 Celtic voitti Skotlannin liigacupin loppuottelussa Aberdeenin 1-0. Helmikuun lopussa 2019 Rodgers jätti Celticin ja siirtyi kesään 2022 ulottuvalla sopimuksella Englannin Valioliigaan Leicester Cityn päävalmentajaksi.
Rodgersin ura Leicesterissä alkoi vahvasti ja joukkue hävisi vain kolme kauden 2018/19 viimeisestä 10 ottelustaan Valioliigassa. Kaudella 2019/20 Leicester pelasi vahvan syyskauden ja hävisi kalenterivuoden 2019 puolella vain neljä Valioliiga-ottelua taistellen näin sarjan kärkisijoista. Joulukuun alussa hän kirjoitti seuran kanssa jatkosopimuksen vuoteen 2025. Kevätkausi sujui heikommin ja Leicester sijoittui lopulta kauden päätteeksi viidenneksi. Kaudella 2020/21 Rodgers luotsasi Leicesterin FA Cupin loppuotteluun, jossa joukkue otti seurahistoriansa ensimmäisen mestaruuden kaatamalla Chelsean 1–0. Valioliigassa kausi päättyi toistamiseen viidenteen sijaan, kun joukkue hävisi viimeisellä kierroksella Tottenhamille.
Rodgersin kolmas kausi Leicesterin peräsimessä oli kaksijakoinen. Valioliigassa joukkue jäi kahdeksanneksi. Konferenssiliigassa hän johdatti joukkueen välieriin saakka, joissa Leicester hävisi AS Romalle. Kaudella 2022/23 joukkueen esitykset heikentyivät entisestään ja joukkue hävisi syyskauden seitsemän kymmenestä Valioliiga-ottelustaan vajoten putoamiskamppailuun ennen marras-joulukuun MM-kisataukoa. Tulokset eivät kohentuneet tauon jälkeenkään, ja lopulta seurajohto erotti Rodgersin huhtikuun alussa 2023.
Kesäkuussa 2023 Rodgers palasi kolmivuotisella sopimuksella Celticin päävalmentajaksi.
Kanankirppu
Kanankirppu eli lintukirppu (Ceratophyllus gallinae) on pienikokoinen lintujen ulkoloinen, joka voi siirtyä myös ihmiseen.
Kanakirput ovat 1–3 mm pitkiä, eikä niillä ole siipiä. Aikuiset elävät linnun höyhenten välissä ja syövät isäntäeläimen verta. Toukat kasvavat linnunpesissä, missä emot ruokkivat niitä veriulosteilla. Kanoihin liittyvästä tieteellisestä ja suomalaisesta nimestään huolimatta se loisii monissa muissakin lintulajeissa, Euroopassa etenkin kolopesijöissä kuten tali- ja sinitiaisissa. Linnun tai linnunpesän ulkopuolella kirput eivät elä kovin pitkään, ja ne lisääntyvät vain linnunpesissä. Kun lintu lähtee pesästä, kirput jäävät sinne kotelovaiheeseen, ja kuoriutuvat seuraavana kesänä, kun lintu palaa samaan pesään. Kanaloissa pesät ovat jatkuvasti käytössä, joten kirput voivat lisääntyä ympäri vuoden.
Kotkamills
Kotkamills Oy on vuonna 1990 perustettu suomalainen metsäteollisuusyritys. Kotkamills-yhtiön emoyhtiö on Kotkamills Group Oyj.
Kanankirppu
Kirpun puremat aiheuttavat ihmisessä punaisia paukamia, jotka voivat kestää viikon ajan. Näppyjä tulee niille ihmisille, jotka ovat kirpuille allergisia. Yhden herkistymisen jälkeen näppylöitä tulee myös seuraavana kesänä.
Kotkamills
Vuonna 2015 MB Rahastot sijoitti Kotkamillsiin. Joulukuussa 2020 itävaltalainen Mayr-Melnhof osti Kotkamillsin ja kertoi pian investoivansa siihen 20 miljoonaa euroa kehittääkseen uusia muovittomia elintarvikekartonkeja.
Osat
MM Kotkamills koostuu kolmesta osasta:
Harry Österberg
Harry Viktor Österberg (9. elokuuta 1922 Helsinki – 31. joulukuuta 2011 Turku ) oli suomalainen merenkulkuneuvos ja Oy Silja Line Ab:n toimitusjohtaja vuosina 1976–1985.
Österberg suoritti Helsingin yliopistossa ylemmän oikeustutkinnon vuonna 1950, ja hänelle myönnettiin varatuomarin arvo vuonna 1952. Hän toimi Suomen Laivanvarustajain Yhdistyksen sihteerinä ja lakimiehenä vuosina 1950-1964 sekä 1956-1964 ensin Merenkulun Työnahtajaliiton sihteerinä ja sitten viimeiset neljä vuotta apulaisjohtajana. Vuonna 1965 Österberg valittiin Höyrylaiva Oy Boren hallintojohtajaksi ja jo seuraavana vuonna yhtiön varatoimitusjohtajaksi. Varatoimitusjohtajana hän osallistui Oy Siljavarustamon hallituksen toimintaan ja vastasi monin tavoin Silja Linen huollosta.
Silja Linen toimitusjohtajaksi Österberg tuli vuonna 1976. Varustamo oli huonossa talouskunnossa, mutta Österbergin tervehdyttämistoimet käänsivät yhtiön tuloksen voitolliseksi jo vuonna 1976. Österbergin suunnitelmissa oli tervehdyttämisen lisäksi myös uusi investointiohjelma. Se käynnistyikin 1980-luvun alussa jolloin Helsingin linjalle valmistuivat vuonna 1981 uuden aikakauden laivat M/S Finlandia ja M/S Silvia Regina sekä Turku-Tukholma-linjalle M/S Svea (1985) ja M/S Wellamo (1986). Lisäksi Gts Finnjet siirtyi vuonna 1987 Silja Linen liikennöitäväksi. Österbergin toimitusjohtajakauden päättyessä 1985 Silja Line oli nostanut bruttoliikevaihtonsa ennätykselliseen 833 miljoonaan markkaan ja kannattavuus oli hyvä.
Östergillä oli myös lukuisia luottamustoimia, joista useimmat liittyivät merenkulkuun. Hän toimi muun muassa puheenjohtajana Oy Silja Line Ab:n hallituksessa, Suomen Varustamoyhdistyksessä ja Marina Palace Oy:ssä sekä hallituksen jäsenenä Merenkulun Työnantajaliitossa ja Suomen Merivakuutusyhdistyksessä. Hän oli myös varustamojen edustajana Vakuutusoikeudessa sekä Islannin konsuli Turussa 1966-1991. Österberg osallistui myös aktiivisesti yhteiskunnalliseen keskusteluun Suomen merenkulun tulevaisuudesta. Merenkulkuneuvoksen arvonimen hän sai vuonna 1983.
Perhe
Österbergin vanhemmat olivat rautatievirkailija John Viktor Österberg ja Martha Vilhelmina o.s. Rosenqvist. Hän tapasi opiskeluvuosinaan näyttelijä Anne-Marie Hellmanin, jonka kanssa avioitui vuonna 1947. Hänen tytär on kääntäjä Janina Orlov
Lännensarja
Lännensarja oli suomalainen kioskikirjallisuuteen lukeutuva lännenlukemisto, jota julkaistiin vuosina 1954–1991. Lännensarja oli ainakin julkaisumäärässä mitattuna suosituin kioskilänkkäri. Lehteä ilmestyi kaikkiaan 450 numeroa. Vuonna 1954 Lännensarjaa ilmestyi kuusi numeroa, ja siitä eteenpäin lehti ilmestyi kerran kuukaudessa.
Roland McKeown
Roland McKeown (s. 20. tammikuuta 1996) on kanadalainen jääkiekkoilija, joka pelaa NHL-joukkue Colorado Avalanchessa. Hän on Los Angeles Kingsin toisen kierroksen varaus vuodelta 2014.
Seurajoukkueissa
McKeown varattiin toisen pelaajana OHL:ään Kingston Frontenacsiin vuonna 2012. Hänen ensimmäinen kautensa Kingstonissa oli 2012–2013. Kauden 2013–2014 jälkeen Los Angeles Kings varasi hänet kesän 2014 varaustilaisuudessa.
Carolina Hurricanes hankki McKeownin pelaajaoikeudet helmikuussa 2015. Vaihtokaupassa Hurricanes sai lisäksi ensimmäisen kierroksen varausoikeiden ja luopui puolustaja Andrej Sekerasta. Myöhemmin saman kevään aikana Hurricanes teki kolmivuotisen tulokassopimuksen McKeownin kanssa. Hän pelasi kuitenkin vielä kauden 2015–2016 OHL:ssa. Hän teki 42 pistettä 55 runkosarjaottelussa ja oli ehdolla OHL:n parhaaksi puolustajaksi.
McKeownin ensimmäinen ammattilaiskausi meni Hurricanesin farmijoukkueessa Charlotte Checkersissä.
Maajoukkueura
McKeown voitti kultaa Kanadan paidassa vuoden 2013 ja pronssia vuoden 2014 alle 18-vuotiaiden maailmanmestaruuskilpailuissa.
China Minmetals
Huhtikuussa 2011 China Minmetals yritti ostaa kanadalaisen kaivosyhtiön Equinox Mineralsin 6,5 miljardilla Yhdysvaltain dollarilla. Equinox Minerals hylkäsi tarjouksen ja hyväksyi Barrick Goldin 16 prosenttia korkeamman tarjouksen.
Me Wokkivihannekset
Me Wokkivihannekset on vuonna 2008 perustettu suomalainen ramopunk-punkrock-yhtye, joka laulaa suomeksi. Yhtyeen jäsenet ovat kotoisin Ilmajoelta, Etelä-Pohjanmaalta.
Taustaa
Me Wokkivihannekset on perustettu Ilmajoella vuonna 2008. Yhtyeen tarkoituksena oli soittaa yhdessä yksinkertaista punkrockia The Ramonesin hengessä. Yhtye osallistui paikallisiin bändi-iltoihin ja bändikilpailuun. Yhtye sai omat alasivunsa Mika Vesterisen ramopunk-sivustolle alkuvuodesta 2009. Yhtyeen ensimmäinen esiintyminen ramopunk-väelle tapahtui Haukivuorella vuonna 2009 järjestetyllä Ramopunk-piknikillä.
Yhtye on esiintynyt esikuviensa seurassa Tavastia-klubilla maaliskuussa 2011. Muita esiintyjiä olivat Himanes, Rehtorit, Pojat, Luonteri Surf ja Ne Luumäet.
Yhtye esiintyi Tavastia-klubilla uudelleen 11. marraskuuta 2011 Jari Marjalan kirjanjulkaisun yhteydessä mukanaan Vandaalit ja Ne Luumäet.
Me Wokkivihannekset osallistuivat Ramoviisut-kilpailuun vuonna 2010 ja voittivat sen kappaleellaan ”Inno No Senomar”, joka on julkaistu Sä & Mä -EP:llä vuonna 2011.
Yhtyeellä on oma lukunsa Jari Marjalan syksyllä 2011 ilmestyneessä kirjassa, joka keskittyy ramopunk-ilmiöön Suomessa.
Yhtyeen esikuvia ovat muun muassa The Ramones, Misfits, Ne Luumäet, Himanes, Häiriköt, Pojat, Iskuryhmä, Blink-182, Green Day, Eppu Normaali, The Knob ja The Tarjas.
Viipurin Urheilijat
Viipurin Urheilijat ry (VU) on vuonna 1918 perustettu yleisurheiluseura. Seura perustettiin Viipuriin, ja nykyisin se toimii Helsingissä.
Historia
Seura perustettiin 10. heinäkuuta 1918 Viipurissa, ja sen lajeina olivat yleisurheilu ja hiihto. Pian perustamisen jälkeen seurasta tuli parhaita ja suurimpia yleisurheiluseuroja. Talvi- ja jatkosodan aikana seuran toiminta oli vähäinen ja sijoittui lähinnä Helsinkiin. Vuonna 1945 seuran toimintaa päätettiin siirtää Helsinkiin. Seura voitti Kalevan maljan viisi kertaa peräkkäin vuosina 1971–1975, ja kaksi mestaruutta lisää tuli vuosina 1983 ja 1988.
Migen Memelli
Migen Memelli (s. 25. huhtikuuta 1980) on albanialainen jalkapalloilija, joka edustaa Ruotsin Allsvenskanissa pelaavaa GAISia. Memellin pelipaikka on hyökkääjä.
Memelli aloitti ammattilaisuransa vuonna 1999 Skënderbeu Korçën joukkueessa. Hän on edustanut kotimaassaan myös Teuta Durrësia (2001–2003), KS Elbasania (2003–2004, 2005) ja Lacia (2004). Hän on pelannut yhteensä 140 ottelua ja tehnyt 45 maalia kotimaansa liigassa.
Kaudella 2006 hän pelasi ensi kertaa ulkomailla, norjalaisessa SK Brannissa. Memelli ei onnistunut vakiinnuttamaan paikkaansa bergeniläisseurassa ja pelasi kauden aikana vain 19 ottelua tehden yhden maalin. Kauden jälkeen hän siirtyi göteborgilaisseura GAISiin.
King Tubby
King Tubby (oik. Osbourne Ruddock, 28. tammikuuta 1941 − 6. helmikuuta 1989) oli jamaikalainen sähköinsinööri, ääniteknikko ja tuottaja, joka tunnetaan vaikutuksestaan dub-musiikin kehitykseen 1960- ja 1970-luvuilla. Tubbyn studiotuotanto nosti hänet tuottajana arvostettuun asemaan, joka yleensä kuuluu vain säveltäjille ja muusikoille. Hänen tuotantonsa vaikutti laajasti moneen populaarimusiikin tyylilajiin. Häntä pidetään myös usein uudelleen miksattujen kappaleiden remix-konseptin keksijänä.
King Tubbyn musiikkiura alkoi 1950-luvulla reggaeta soittaneissa sound systemeissä, jotka soittivat tanssimusiikkia Kingstonin kaduilla. Alkuun Tubby korjasi laitteistoja, kunnes perusti oman sound systemin, Tubby's Hometown Hi-Fin. Siitä tuli yleisön keskuudessa erittäin suosittu hyvän äänenlaadun ja Tubbyn hyödyntämien omalaatuisten kaikuefektien takia, joista tuli myöhemmin dub-musiikin tunnus.
Tubby aloitti toimintansa tuottajana 1970-luvulla. Hän työskenteli useiden jamaikalaisten huippumuusikoiden, kuten tuottajien Lee Perryn, Bunny Leen, Augustus Pablon ja Vivian Jacksonin sekä monien reggae-artistien kanssa.
Tuntematon henkilö ampui King Tubbyn 6. helmikuuta 1989 hänen kotinsa lähellä. Ampumisen syyksi on arveltu ryöstöyritystä.
Ragundan vanha kirkko
thumb|300px|Ragundan vanha kirkko
Ragundan vanha kirkko on Ruotsissa Ragundan kunnassa sijaitseva kirkkorakennus.
Kirkon tiedetään valmistuneen vuosien 1364 ja 1510 välillä. On mahdollista, että sen on rakennuttanut tanskalaissyntyinen munkki Josephus, joka toimi Indalin kirkkoherrana ja jonka sanotaan rakennuttaneen alueelle useita kirkkoja, mutta on myös mahdollista, että kirkko on rakennettu aikaisemmin ja Josephus teetti pelkän restauroinnin. On myös mahdollista, että arkkipiispa Jakob Ulvsson vieraillessaan Ragundassa vuonna 1487 vihki triumfikrusifiksin lisäksi myös koko rakennuksen.
Kirkkoon on tehty vuosien varrella useita muutoksia, esimerkiksi tehty useampia ja isompia ikkunoita sekä lisätty sakaristo. Suurin osa kirkon sisustuksesta on peräisin 1600-luvulta ja sen myöhemmältä osalta.
Urut ovat vanhimmat tunnetut Jämtlandissa ja on saatu Wilhelm Wargentinin lahjoittamat vuonna 1654. Ne ovat 6-äänikertaiset ja sundsvallilaisen Petter Quarnströmin valmistamat. Saarnastuolin on tehnyt norjalainen Per Iversen. Puinen kastemalja on noin vuodelta 1700, myös penkit ovat samalta ajalta.
1800-luvun puolivälissä päätettiin rakentaa uusi isompi kirkko, joka vihittiin käyttöön 1853 ja sen jälkeen vanha kirkko alkoi rapistua. 1900-luvun alun pelastusprojektissa kirkkoa remontoitiin vuosina 1925–1929. Vuonna 1931 kirkko vihittiin uudelleen käyttöön ja on nykyään seurakunnan käytössä kesäisin.
Kirkon yhteydessä on ollut kellotapuli ja tiedetään, että Gregorius Raaf rakennutti vuonna 1705 uuden tapulin korvaamaan käyttökelvottoman vanhan. Tämä purettiin vuonna 1872 ja siksi uudelleenvihkimisen aikaan kirkolla ei ollut ollenkaan kellotapulia. Vuonna 1946 piirsi Ragnar Hjort uuden kellotapulin, joka oli kopio Raafin tapulista. Kellot oli siirretty uuteen kirkkoon ja siksi uuteen tapuliin teetettiin uusi kello M&E Ohlssonin kellovalimossa Ystadissa.
Jali ja suklaatehdas (vuoden 1971 elokuva)
Jali ja suklaatehdas on vuonna 1971 ensi-iltansa saanut yhdysvaltalainen musikaalielokuva, jonka on ohjannut Mel Stuart. Elokuva perustuu Roald Dahlin samannimiseen kirjaan. Pääosassa esiintyy Gene Wilder. Jali ja suklaatehdas oli ehdokkaana parhaan musiikin Oscar-palkinnon saajaksi.
Elokuvassa köyhä poika voittaa pääsylipun kierrokselle ihmeelliseen suklaatehtaaseen yhdessä neljän muun lapsen kanssa. Lasten seikkailua säestävät kummallisen, lyhytkasvuisen uumppa-luumppa-heimon laulut.
Alkuperäisen kirjan kirjoittaneen Dahlin tiedettiin olleen elokuvasovitukseen "hyvin pettynyt", koska hänen mielestään "elokuvan tarina painottui liikaa Villi Vonkan hahmoon, eikä niinkään päähahmoksi tarkoitettuun Jaliin".